# Turukonsultatsioon 24.04.2025

**Liikumisretsepti sekkumise väljatöötamine ja katsetamine**

**1. Tehniline teostatavus ja lahenduse ulatus**

* Milline sekkumisvorm on teie kogemuse põhjal kõige teostatavam ja mõjus (minimaalsed juhised, digilahendus, nõustaja tugi või nende kombinatsioon)?

**2. Lahenduse mõõdetavus ja hindamine**

* Milliseid tervisenäitajaid või käitumise muutuseid on teie kogemuse põhjal usaldusväärselt ja kuluefektiivselt võimalik mõõta (nt vererõhk, kehakaal, kehakoostis, kehaline aktiivsus, elukvaliteet)?
* Kui pikk peaks olema sekkumise jälgimisperiood, et hinnata mõju usaldusväärselt? Kas piisab 8 või 16 nädalast, või on vajalik pikem jälgimine?
* Millised on realistlikud andmekogumise meetodid liikumise jälgimiseks (nt sammulugejad, küsimustikud, sensorid, äpid), sh mida saaks avalik sektor kulutõhusalt edaspidigi kasutada? Milliseid soovitaksite?

**3. Pakkujate koostöövõimekus ja struktuur**

* Kas näete end potentsiaalse lahenduse pakkujana pigem üksikosalejana või konsortsiumi osana? Milliseid rolle võiksid täita erinevad osapooled?
* Milline kompetentside kombinatsioon peaks teie hinnangul kindlasti olema edukal pakkujal olemas (nt teadusuuringu läbiviija, IT-arendus, tervishoiu- või spordivaldkonna teadmised)?
* Kas olete valmis osalema konkursil, kus tellija eeldab interdistsiplinaarset tiimi ja vastutuse jagamist (nt mitut tööpaketti: nt uuring, arendus, koolitus)?

**4. Andmekaitse ja infosüsteemide ühildamine**

* Milliseid turvalahendusi ja andmekaitse meetmeid peate vajalikuks liikumisretsepti infosüsteemi või digilahenduse juures?
* Milline peaks olema andmevahetus patsiendi, perearsti ja vajadusel liikumisjuhendaja vahel, et see oleks realistlik ja kooskõlas andmekaitse nõuetega?
* Kas teie arendatav/hallatav digilahendus vastab Tervisekassa nõuetele infoturbe, andmekaitse ja süsteemide liidestatavuse osas?

**5. Jätkusuutlikkus ja laiendatavus**

* Millised eeldused peavad olema täidetud, et liikumisretsepti lahendus oleks pärast katsetust ka praktikas laiendatav (sh kulutõhusus, koolitus, haldus)? Sh kuidas arvestada perearstude töökoormusega, et see märkimisväärselt ei kasvaks.
* Milliseid uusi ideid või lähenemisi soovitaksite tellija nägemuse täiendamiseks?
* Kuidas hinnata sekkumise kulutõhusust (nt sekkumises osalenute paranenud tervisenäitajatega kaasnev väiksem haiglaravi ja/või ravimite vajadus)?